Diari Oficial de la Generalitat Valenciana


Sumari del DOGV 6108, del 23-09-2009 (2009/10718)

RESOLUCIÓ de 18 de setembre de 2009, del secretari autonòmic d'Ocupació, director general del Servici Valencià d'Ocupació i Formació, per la qual es publica l'increment de crèdit aprovat per resolució del vicepresident segon del Consell, conseller d'Economia, Hisenda i Ocupació, per a la línia pressupostària T1602000, per la qual s'ha de finançar el programa de Tallers de Formació per a la Contractació.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6108

Data del DOGV
:   23-09-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/10820


Data del document
:   18-09-2009

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública
    * accés a la professió
    * organització patronal
    * formació professional
    * sindicat
    * pràctiques de formació
    * ajuda a l'ocupació
    * societat sense fins de lucre
    * suport econòmic
    * inserció professional
    * aprenentatge professional
    * qualificació professional
    * administració local

RESOLUCIÓ de 18 de setembre de 2009, del secretari autonòmic d'Ocupació, director general del Servici Valencià d'Ocupació i Formació, per la qual es publica l'increment de crèdit aprovat per resolució del vicepresident segon del Consell, conseller d'Economia, Hisenda i Ocupació, per a la línia pressupostària T1602000, per la qual s'ha de finançar el programa de Tallers de Formació per a la Contractació. [2009/10943]  
El 29 de maig de 2009 va ser publicada en el Diari Oficial de la Comunitat Valenciana (DOCV núm. 6024) l'Ordre de 7 de maig de 2009, de la Conselleria d'Economia, Hisenda i Ocupació, per la qual s'aproven les bases reguladores i el procediment general per a la concessió d'ajudes per al desenvolupament dels Tallers de Formació per a la Contractació.  
En la disposició addicional segona d'esta ordre, es publiquen els crèdits per a finançar la primera fase dels tallers.  
Per resolució de 4 d'agost de 2009, del vicepresident segon del Consell, conseller d'Economia i Hisenda, s'autoritza una generació de crèdit i es distribuïx entre determinades línies de subvenció, corresponent a la línia T1602000, un import de 3.000.000 €.  
En la disposició addicional tercera d'esta ordre s'autoritza el director general del SERVEF a fi que mitjançant resolució puga incrementar les dotacions econòmiques destinades a finançar la present Ordre, sense necessitat d'obrir un nou període de sol·licituds.  
Per tot això, i fent ús de la competència atorgada per l'article 47.11 del Text Refós de la Llei d'Hisenda Pública, la Llei 5/1983, de 30 de desembre, de Consell, modificada per Llei 12/2007, de 20 de març; i el Decret 129/2007, de 27 de juliol, del Consell, pel qual s'aprova el reglament Orgànic i Funcional de la Conselleria d'Economia, Hisenda i Ocupació, resolc:  
Primer  
Incrementar la dotació pressupostària assignada en l'Ordre de 7 de maig de 2009, de la Conselleria d'Economia, Hisenda i Ocupació, per la qual s'aproven les bases reguladores i el procediment general per a la concessió d'ajudes per al desenvolupament dels Tallers de Formació per a la Contractació (DOCV núm. 6024 de 29 de maig de 2009), en una quantia màxima de 3.000.000 € sobre la dotació anterior, la dotació definitiva de la qual serà 7.125.000, d'acord amb el detall següent:   
  
Segon  
La totalitat de les ajudes contemplades en l'apartat precedent es financarà a càrrec de les citades línies pressupostàries de l'estat de gastos del pressupost del SERVEF per al 2009, subprograma pressupostari 322.52, Formació per a l'Ocupació.  
Tercer  
D'acord amb allò previst en la disposició addicional tercera de l'Ordre de convocatòria, la publicació d'estos crèdits no requerix l'obertura d'un nou període de presentació de sol·licituds, en conseqüència amb estos crèdits s'atendran les sol·licituds presentades en el termini inicial, que no pogueren ser ateses per insuficència de crèdit, en aplicació del procediment establit en el títol II de l'esmentada Ordre.  
Quart  
El règim de pagaments i justificació de les ajudes es realitzaran en el termes establits en l'Ordre de 7 de maig de 2009, de la Conselleria d'Economia, Hisenda i Ocupació, per la qual s'aproven les bases reguladores i el procediment general per a la concessió d'ajudes per al desenvolupament dels Tallers de Formació per a la Contractació ((DOCV núm. 6024, de 29 de maig de 2009) i en les corresponents resolucions aprovatòries de concessió d'ajudes.  
Contra el present acte, que esgota la via administrativa, podran les persones interessades interposar recurs contenciós administratiu en el termini de dos mesos, comptadors des de l'endemà de la seua publicació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb allò previst en els articles 10.1 a) i 46.1 de la llei 29/1998, de 13 de juliol, reguladora de la Jurisdicció Contenciosa Administrativa, o, potestativament, recurs de reposició davant este mateix òrgan en el termini d'un mes, computat en els termes ja dits, segons allò disposat en els articles 116 i 117 de la llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjudici que es puga interposar qualsevol altre recurs dels previstos en la legislació vigent.  
En cas que les entitats interessades foren administracions públiques, podran interposar recurs contenciós administratiu davant idèntic òrgan jurisdiccional, d'acord amb allò establit en els articles 10, 44 i 46.6 de la Llei 29/1998, de 13 de juliol, reguladora de la Jurisdicció Contenciosa Administrativa, en el termini de dos mesos a partir de l'endemà de la notificació, llevant que hi haguera hagut el requeriment a què fa referència l'article 44 de l'esmentada Llei, en este cas l'esmentat termini comptarà des de l'endemà a aquell en què reba la comunicació de l'acord exprés o s'entenga presumptament rebutjat.  
València, 18 de setembre de 2009.- El secretari autonòmic d'Ocupació i director general del SERVEF: Luis Lobón Martín.